Държавен вестник, бр. 70, 2019 г., стр. 5

БРОЙ  70	
Д Ъ Р Ж А В Е Н  В Е С Т Н И К 	
СТР.  5  
(5) По преценка на председателя на ко­
мисията след приключването на проверката 
инспекторите информират ръководството на 
проверяваното звено, структура или форми­
рование за предварителните констатации. 
Чл. 19. (1) За резултатите от комплексните и 
тематичните проверки членовете на комисията 
съставят констативни протоколи, които съдър­
жат констатации на състоянието на проверява­
ния обект или процес, анализ на констатациите 
и установяване степента на съответствие на 
дейността с изискванията на нормативната 
уредба, отбелязване на нарушенията, изводи 
и предложения за отстраняването им.
(2) Констативните протоколи, изготвени 
от членовете на комисията, не подлежат на 
изменение и допълнение от други длъжност­
ни лица.
Чл. 20. (1) Въз основа на констативните 
протоколи се изготвя доклад до министъра 
на отбраната от името на главния инспектор 
на Министерството на отбраната. Докладът 
съдържа въведение, фактически констатации, 
изводи и препоръки за предприемане на дейст­
вия за коригиране на проблемни области и за 
подобряване на дейността и организацията на 
работата. При извършване на комплексни и 
тематични проверки по решение на главния 
инспектор на Министерството на отбраната 
може да бъде изготвен и обобщен констативен 
протокол, неразделна част от доклада.
(2) Когато главният инспектор на Минис­
терството на отбраната или председателят 
на комисията имат различно мнение от това 
на проверяващите инспектори по определени 
въпроси, те отразяват в доклада различието 
и прилагат констативните протоколи.
(3) Главният инспектор на Министерството 
на отбраната подписва и представя на ми­
нистъра на отбраната доклада с резултатите 
от проверката.
Чл. 21. Утвърденият от министъра на отбра­
ната доклад се изпраща по административен 
ред на съответните ръководители, отговорни 
за изпълнението на утвърдените предложения.
Чл. 22. При извършване на извънпланови 
(внезапни) проверки, както и на такива по 
сигнал, жалба и предложение, с оглед осигу­
ряване на необходимата оперативност не се 
прилагат разпоредбите на чл. 18, ал. 1 – 3 и 5.
Чл. 23. За всяка проверка се открива досие, 
което съдържа:
1. основанието за проверката;
2. план-графика за извършване на про­
верката;
3. документите, получавани и съставяни 
в хода на проверката, в т.ч. и констативните 
протоколи на инспекторите;
4. доклада до министъра на отбраната за 
резултатите от проверката и обобщения кон­
стативен протокол (в предвидените в чл. 20, 
ал. 1 случаи);
5. докладите на ръководителите на прове­
ряваните структури и компетентните органи 
относно изпълнението на утвърдените от 
министъра на отбраната предложения.
Г л а в а  ч е т в ъ р т а
ЗАДЪЛЖЕНИЯ НА ДЛЪЖНОСТНИТЕ 
ЛИЦА
 Чл. 24. За подготовката и извършването 
на проверката ръководителите и длъжностни­
те лица от проверяваните структури оказват 
пълно съдействие на инспекторите и създа­
ват необходимите условия за извършване на 
проверката в изпълнение на задълженията 
им по чл. 12.
 Чл. 25. При възлагането на проверки в 
определени специфични области или обекти, 
за които инспекторатът не разполага с необ­
ходимата експертиза, главният инспектор на 
Министерството на отбраната може да изисква 
включване в комисията за извършване на про­
верката на експерти от други административни 
звена на Министерството на отбраната или 
структурите на пряко подчинение на минис­
търа на отбраната. В този случай за времето 
на проверката включените длъжностни лица 
имат правомощия на инспектор.
Чл. 26. (1) Ръководителите на проверявани­
те структури и отговорните за изпълнението 
на утвърдените предложения уведомяват пис­
мено главния инспектор на Министерството 
на отбраната за изпълнението на утвърдените 
от министъра на отбраната предложения, 
съдържащи се в доклада от проверката, в 
определения срок. Когато такъв не е изрично 
посочен в доклада, срокът за уведомяване е 
едномесечен.
(2) При неизпълнение на задължението в 
срока по ал. 1 главният инспектор на Минис­
терството на отбраната писмено докладва на 
министъра на отбраната за неизпълнението.
ДОПЪЛНИТЕЛНА РАЗПОРЕДБА
§ 1. По смисъла на този правилник:
1. „Ръководители на структури“ са директо­
рите на дирекции и ръководителите на други 
звена в администрацията на Министерството 
на отбраната, ръководителите на структу­
рите на пряко подчинение на министъра на 
отбраната, командирите и началниците на 
формирования от Българската армия.
2. „Длъжностни лица“ са военнослуже­
щите и цивилните служители, назначени по 
Закона за отбраната и въоръжените сили на 
Република България, по служебни или трудови 
правоотношения в Министерството на отбра­
ната, структурите на пряко подчинение на 
министъра на отбраната и Българската армия 
в процеса на изпълнение на функционалните 
им задължения съгласно длъжностните им 
характеристики.